Apollinarius to Taesis
Material: papyrus
Place: Rom
Categories: Brief (privat)
Apollinarius (Rekrut) an Taesis (Mutter)
Ankunft in Rom
Zuteilung nach Misenum
Grüße
Namen
Ἀπολινᾶρις Ταήσι τῇ μητρεὶ καὶ κυρίᾳ 
πολλὰ χαίρειν. πρὸ μὲν πάντων εὔχομαί σε 
ὑγειαίνειν κἀγὼ αὐτὸς ὑγειαίνω καὶ τὸ προσκύνη
μά σου ποιῶ παρὰ τοῖς ἐνθάδε θεοῖς. γεινώσκειν σε 
θέλω, μήτηρ, ὅτι ἐρρωμένος ἐγενόμην εἰς Ῥώμην 
Παχὼν μηνὶ κε καὶ ἐκληρώθην εἰς Μισηνούς. 
οὔπω δὲ τὴν κετυρίαν μου ἔγνων· οὐ γὰρ ἀπε
ληλύτειν εἰς Μισηνοὺς ὅτε σοι τὴν ἐπιστολὴν ταύτην 
ἔγραφον. ἐρωτῶ σε οὖν, μήτηρ, σεαυτῇ πρόσεχε, 
μηδὲν δίσταζε περὶ ἐμοῦ· ἐγὼ γὰρ εἰς καλὸν τό
πον ἦλθον. καλῶς δὲ ποιης γράψασσά μοι ἐπιστο
λὴν πε[ρ]ὶ τῆς σωτηρίας σου καὶ τῶν ἀδελφῶν μου καὶ 
τῶν σῶν πάντων. καὶ γὼ εἴ τινα ἐὰν εὕρω γράφω 
σοι· οὐ μὴ ὀκνήσω σοι γράφιν. ἀσπάζομαι τοὺς ἀ
δελφούς μου πολλὰ καὶ Ἀπολινᾶριν καὶ τὰ τέ
κνα αὐτοῦ καὶ Καραλᾶν καὶ τὰ τέκνα αὐτοῦ. 
ἀσπάζ[ο]μαι Πτολεμαῖν καὶ Πτολεμαείδα καὶ τὰ 
τέκν[α] αὐτῆς καὶ Ἡρακλοῦν καὶ τὰ τέκνα αὐτῆς. 
ἀσπάζομαι τοὺς φιλοῦντάς σε πάντας κατʼ ὄνο
μα. 
ἐρρῶσθαί σε εὔχομαι.
ἀπόδ εἰς Καρανίδα  Ταήσι ἀπὸ Ἀπολιναρίου ὑειοῦ 
 Μισηνάτου.